钦定古今图书集成/理学汇编/学行典/第293卷 > 韩诗外传 > 《论君子小人》
## 钦定古今图书集成/理学汇编/学行典/第293卷 > 韩诗外传 > 《论君子小人》

君子大心即敬天而道，小心即畏义而节，知即明达
而类，愚即端悫而法，喜即和而治，忧即静而违，达即
宁而容，穷即纳而详。小人大心即慢而暴，小心即淫
而倾，知即攫盗而渐，愚则毒贼而乱，喜则轻易而快忧则挫而慑，达则骄而偏，穷则弃而累。其肢体之序，
与禽兽同节。出则为宗族患，入则为乡里忧。《诗》曰：“如
蛮如髦，我是用忧。”